
ΑΠΟΦΑΣΕΙΣ 

Αριθμ. αττόφ. 587/17.1 .2018 

Έγκριση του Κανονισμού Διδακτορικών Σπου¬ 
δών του Τμήματος Επικοινωνίας και Μέσων Μα¬ 
ζικής Ενημέρωσης του Εθνικού και Καποδιστρι- 
ακού Πανεπιστημίου Αθηνών. 

Η ΣΥΓΚΛΗΤΟΣ ΤΟΥ ΕΘΝΙΚΟΥ 

ΚΑΙ ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. Τις διατάξεις του άρθρου 45 του ν. 4485/2017 «Ορ¬ 
γάνωση και Λειτουργία της ανώτατης εκπαίδευσης, ρυθ¬ 
μίσεις για την έρευνα και άλλες διατάξεις» (ΦΕΚ Α' 114). 

2. Την υπ'αριθμ. 163204/Ζ1/29-9-2017 Εγκύκλιο του 
Υπουργείου Παιδείας, Έρευνας και Θρησκευμάτων. 

3. Την παρ. 3ε, του άρθρου 9, του ν. 3685/2008 «Θεσμι¬ 
κό πλαίσιο για τις μεταπτυχιακές σπουδές» (ΦΕΚ ΑΊ 48). 

4. Τις διατάξεις του ν. 4009/2011 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων (ΦΕΚ ΑΊ95), 
όπως τροποποιήθηκαν και ισχύουν. 

5. Τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α'83), όπως τροπο¬ 
ποιήθηκαν και ισχύουν. 

6. Το π.δ. 85/31-5-2013 (ΦΕΚ ΑΊ 24) «Ίδρυση, μετονο- 
μασία, ανασυγκρότηση Σχολών και ίδρυση Τμήματος 
στο Εθνικό και Καποδιστριακό Πανεπιστήμιο Αθηνών». 

8. Την απόφαση της Πανεπιστημιακής Συγκλήτου του 
Ε.Κ.Π.Α. (7η συνεδρία, 19-12-2017). 

9. Το απόσπασμα πρακτικών της Συνέλευσης του Τμή¬ 
ματος Επικοινωνίας και Μέσων Μαζικής Ενημέρωσηςτου 
Ε.Κ.Π.Α. (συνεδρίαση 3η/21-11-2017). 

10. Το γεγονός ότι με την παρούσα δεν προκαλείται 
δαπάνη εις βάρους του κρατικού προϋπολογισμού, απο¬ 
φασίζουμε: 

Την έγκριση του Κανονισμού Διδακτορικών Σπουδών 
του Τμήματος Επικοινωνίας και Μέσων Μαζικής Ενημέ¬ 
ρωσηςτου ΕΘΝΙΚΟΥ και Καποδιστριακού Πανεπιστημί¬ 
ου Αθηνών ως ακολούθως: 


ΕΘΝΙΚΟΝ ΚΑΙ ΚΑΠΟΔΙΣΤΡΙΑΚΟΝ 
ΠΑΝΕΠΙΣΤΗΜΙΟΝ ΑΘΗΝΩΝ 
ΤΜΗΜΑ ΕΠΙΚΟΙΝΩΝΙΑΣ ΚΑΙ ΜΕΣΩΝ ΜΑΖΙΚΗΣ 
ΕΝΗΜΕΡΩΣΗΣ 

Κανονισμός Διδακτορικών Σπουδών 
Άρθρο 1 

Διδακτορικές Σπουδές στην Επικοινωνία και τα 
ΜΜΕ 

ΤοΤμήμα Επικοινωνίας και Μέσων Μαζικής Ενημέρω¬ 
σης προσφέρει τη δυνατότητα εκπόνησης διδακτορικών 
διατριβών στην επιστημονική περιοχή της Επικοινωνίας 
και των Μέσων Μαζικής Ενημέρωσης. Προς το μέσον 
κάθε ακαδημαϊκού εαρινού εξαμήνου, η Συνέλευση 
του Τμήματος καθορίζει τις επιστημονικές περιοχές και 
τα ειδικότερα πεδία τους, στα οποία θα γίνουν δεκτοί 
υποψήφιοι διδάκτορες κατά το επόμενο ακαδημαϊκό 
έτος. Η Συνέλευση προβαίνει εγκαίρως σε ανοικτή πρό¬ 
σκληση ενδιαφέροντος που αναρτάται στην ιστοσελίδα 
του Τμήματος και ορίζει τις τριμελείς επιτροπές που θα 
εξετάσουν τις αιτήσεις των ενδιαφερομένων (βλ. άρθρο 3 
του παρόντος Κανονισμού). Στις Διδακτορικές Σπουδές 
γίνονται δεκτοί κάτοχοι μεταπτυχιακού διπλώματος στην 
Επικοινωνία και τα Μέσα Μαζικής Ενημέρωσης (ΕΜΜΕ) ή 
άλλου συναφούς γνωστικού αντικειμένου. Κατ'εξαίρεση, 
υπό τους ειδικούς όρους γίνονται δεκτοί με αιτιολογημέ¬ 
νη απόφαση ως υποψήφιοι διδάκτορες και μη κάτοχοι 
μεταπτυχιακού διπλώματος. Ο παρών Εσωτερικός Κανο¬ 
νισμός Εκπόνησης Διδακτορικών Διατριβών καθορίζει 
τις ειδικότερες λεπτομέρειες εκπόνησης διατριβών στο 
Τμήμα Επικοινωνίας και ΜΜΕ βάσει των προβλεπόμενων 
του ν. 4485/2017. 

Άρθρο 2 

Εκπόνηση διδακτορικής διατριβής 

2.1. Γενικά 

α) Όσοι γίνονται δεκτοί στις Διδακτορικές Σπουδές του 
τμήματος ΕΜΜΕ αποκτούν την ιδιότητα του υποψήφιου 
διδάκτορα. Υποψήφιος διδάκτορας καθίσταται κάποιος 
σύμφωνα με τα προβλεπόμενα παρακάτω (παράγρα- 

φος 2.1 ζ). Οι συμμετέχοντες στις Διδακτορικές Σπουδές 
οφείλουν να αφιερώνουν σημαντικό μέρος του χρόνου 
τους στις σπουδές τους και την εκπόνηση της διατριβής 
τους. Ο παρών κανονισμός αναφέρεται αποκλειστικά σε 
όσους έχουν την ιδιότητα του υποψηφίου διδάκτορα. 
Παράλληλη απασχόληση, γενικότερα, εκτός ακαδημαϊ¬ 
κού χώρου ή, ειδικότερα, στο τμήμα, δεν αποτελεί λόγο 
παρέκκλισης από τον παρόντα κανονισμό. 

β) Η ιδιότητα του υποψηφίου διδάκτορα είναι ανε¬ 
ξάρτητη από εκείνη του συνεργάτη/ερευνητή. Η τελευ¬ 
ταία δεν σχετίζεται με τη συμμετοχή σε οποιεσδήποτε 
διαδικασίες ενός προγράμματος μεταπτυχιακών σπου¬ 
δών (για τη λήψη είτε μεταπτυχιακού ή διδακτορικού 
διπλώματος), αλλά αναφέρεται σε επιστήμονες που συμ¬ 
μετέχουν στις ερευνητικές ομάδες υλοποίησης χρημα¬ 
τοδοτούμενων από εξωτερικές πηγές ή αυτοχρηματοδο- 
τούμενων έργων, συνεργάζονται με τους συμμετέχοντες 
εταίρους και εν γένει υποβοηθούν τα μέλη ΔΕΠ του 
τμήματος στην έρευνα και τις λοιπές δραστηριότητες 
τους. Κάποιος μπορεί να έχει και τις δύο ιδιότητες (του 
υποψηφίου διδάκτορα και του συνεργάτη/ερευνητή) ή 
αποκλειστικά μία από αυτές. 

γ) Ο υποψήφιος διδάκτορας εκπονεί διδακτορική δι¬ 
ατριβή σε συγκεκριμένο θέμα υπό την επίβλεψη Τριμε¬ 
λούς Συμβουλευτικής Επιτροπής, η οποία απαρτίζεται 
από μέλη τρία ΔΕΠ, είτε του τμήματος ΕΜΜΕ, είτε άλλων 
τμημάτων του ΕΚΠΑ, ή άλλων τμημάτων ομοταγών ιδρυ¬ 
μάτων της ημεδαπής ή αλλοδαπής. Ένα από τα μέλη της 
Τριμελούς Συμβουλευτικής Επιτροπής είναι ο/η επιβλέ- 
πων/ουσα της διδακτορικής διατριβής. 

δ) Σύμφωνα με τον παρόντα κανονισμό, η εκπόνηση 
διδακτορικής διατριβής χαρακτηρίζεται από τις ετήσιες 
εκθέσεις προόδου στις οποίες οι υποψήφιοι διδάκτορες 
υποχρεούνται σε αντίστοιχες δοκιμασίες. Το επιβλέπον 
μέλος ΔΕΠ και τα μέλη της τριμελούς επιτροπής είναι 
υπεύθυνα για την καθοδήγηση και κατάλληλη προετοι¬ 
μασία του υποψηφίου διδάκτορα κατά την πορεία του 
προς την ολοκλήρωση της διδακτορικής διατριβής. 

ε) Το θέμα της διδακτορικής διατριβής, το επιβλέπον 
μέλος ΔΕΠ και η σύνθεση της τριμελούς συμβουλευτικής 
επιτροπής ορίζονται από τη Συνέλευση του Τμήματος 
από τη στιγμή της αποδοχήςτου υποψήφιου διδάκτορα 
για την εκπόνηση της διδακτορικής του διατριβής. Η ελά¬ 
χιστη διάρκεια εκπόνησης τρέχει από την ημερομηνία 
ορισμού τριμελούς επιτροπής. 

στ) Μετά την επιτυχή υποστήριξη της διδακτορικής 
διατριβής ενώπιον εξεταστικής επιτροπής, οι υποψήφι¬ 
οι αναγορεύονται σε διδάκτορες του Τμήματος ΕΜΜΕ 
(βλ. άρθρο 4 του παρόντος Κανονισμού). 

ζ) Αναπόσπαστο τμήμα της διαδικασίας εκπόνησης 
διδακτορικής διατριβής αποτελεί η συμμετοχή των υπο¬ 
ψηφίων διδακτόρων στις εκπαιδευτικές, ερευνητικές και 
λοιπές δραστηριότητες του τμήματος. 

2.2. Χρονική διάρκεια εκπόνησης διδακτορικής δια¬ 
τριβής. 


Η ελάχιστη χρονική διάρκεια εκπόνησης διδακτορικής 
διατριβής ορίζεται εκ του νόμου σε τρία (3) πλήρη ημε¬ 
ρολογιακά έτη, από την ημερομηνία ορισμού της τριμε¬ 
λούς συμβουλευτικής επιτροπής (παρ. 1, άρ. 40, ν.4485/ 
2017). Η χρονική διάρκεια εκπόνησης μιας διδακτορικής 
διατριβής υπολογίζεται σε μέχρι έξι (6) πλήρη ημερολο¬ 
γιακά έτη από την πρώτη εγγραφή τους. Μέχρι τα πέντε 
πρώτα έτη έχουν όλα τα δικαιώματα και τις παροχές που 
προβλέπονται και για τους φοιτητές του Β'κύκλου σπου¬ 
δών. Μέχρι και πέντε (5) έτη μετά την ολοκλήρωση της 
διδακτορικής τους διατριβής, διατηρούν δικαιώματα 
πρόσβασης, δανεισμού και χρήσης των ηλεκτρονικών 
υπηρεσιών των πανεπιστημιακών βιβλιοθηκών (παρ. 3, 
άρ. 40, ν.4485/2017). 

2.3. Γλώσσα συγγραφής της διδακτορικής διατριβής. 

Η διδακτορική διατριβή συντάσσεται στα ελληνικά. 
Έπειτα από αίτημα του υποψηφίου διδάκτορα και με 
απόφαση της Συνέλευσης του Τμήματος, που λαμβάνει 
υπόψη το υπόμνημα τηςτριμελούς επιτροπής εξέτασης 
των αιτήσεων και τη γνώμη του επιβλέποντος καθηγητή, 
η διδακτορική διατριβή μπορεί να συνταχθεί στα αγγλι¬ 
κά ή γαλλικά ή γερμανικά, συνοδευόμενη από εκτενή 
περίληψη στην ελληνική γλώσσα. 

Άρθρο 3 

Εισαγωγή στις Διδακτορικές Σπουδές 

α) Προς το μέσον κάθε ακαδημαϊκού εαρινού εξαμή¬ 
νου, η Συνέλευση τουΤμήματος καθορίζει τις επιστημο¬ 
νικές περιοχές και τα ειδικότερα πεδία τους, στα οποία θα 
γίνουν δεκτοί υποψήφιοι διδάκτορες κατά το επόμενο 
ακαδημαϊκό έτος, μετά από εισηγήσεις των μελών ΔΕΠ 
των Τομέων τουΤμήματος που δικαιούνται να επιβλέ- 
ψουν διδακτορικές διατριβές (επίκουροι καθηγητές, 
αναπληρωτές καθηγητές και καθηγητές που δεν έχουν 
εξαντλήσει τον επιτρεπόμενο αριθμό επιβλεπόμενων δι¬ 
ατριβών). Στη συνέχεια η Συνέλευση προβαίνει εγκαίρως 
σε ανοικτή πρόσκληση ενδιαφέροντος που αναρτάται 
στην ιστοσελίδα του Τμήματος. Στην πρόσκληση ενδι¬ 
αφέροντος περιλαμβάνονται οι επιστημονικές περιοχές 
και τα ειδικότερα πεδία που αποφασίστηκαν, οι τυπικές 
προϋποθέσεις εγγραφής, τα απαιτούμενα δικαιολογη- 
τικά και η καταληκτική ημερομηνία για την κατάθεση 
των αιτήσεων. 

β) Η πρόσκληση συντάσσεται και δημοσιεύεται από τη 
Συνέλευση τουΤμήματος στον ημερήσιο τύπο και στην 
ιστοσελίδα τουΤμήματος (παρ.1, άρ. 42, ν.4485/2017) 
και περιλαμβάνει ί) προϋποθέσεις, όρους, προθεσμίες, 
διαδικασίες κατάθεσης υποψηφιοτήτων και επιλογής 
υποψηφίων διδακτόρων, ϋ) τις θεματικές περιοχές στις 
οποίες υπάρχει ενδιαφέρον εκ μέρους των μελών ΔΕΠ 
για επίβλεψη διδακτορικών διατριβών, ίϋ) την καταλη¬ 
κτική ημερομηνία υποβολής υποψηφιοτήτων και ανα¬ 
κοίνωσης των αποτελεσμάτων, ίν) τα απαιτούμενα προ¬ 
σόντα και τις υποχρεώσεις των υποψηφίων σύμφωνα με 
τον παρόντα κανονισμό, ν) τη διαδικασία αξιολόγησης 

των αιτήσεων και ανακοίνωσης των αποτελεσμάτων και 
νί) ο υποψήφιος υποβάλλει στις προβλεπόμενες ημερο¬ 
μηνίες, αίτηση στη Γραμματεία του Τμήματος, η οποία 
περιλαμβάνει: α) προτεινόμενο τίτλο, β) προτεινόμενη 
γλώσσα εκπόνησης της διατριβής, γ) προτεινόμενο επι- 
βλέποντα, δ) και συνοδεύεται από: αναλυτικό βιογρα- 
φικό σημείωμα, προσχέδιο διδακτορικής διατριβής και 
σχετική βιβλιογραφία. 

γ) Ο αριθμός των εισακτέων στις Διδακτορικές Σπου¬ 
δές δεν είναι προκαθορισμένος, αλλά θα πρέπει να 
βρίσκεται σε αρμονία με τον αριθμό μεταπτυχιακών 
φοιτητών. Σε κάθε περίοδο επιλογής, όσοι κρίνονται 
αποδεκτοί για εκπόνηση διδακτορικής διατριβής, σύμ¬ 
φωνα με τα προβλεπόμενα στον παρόντα κανονισμό, 
περιλαμβάνονται στον κατάλογο επιτυχόντων. 

δ) Η Συνέλευση του Τμήματος, κατηγοριοποιεί τις αιτή¬ 
σεις με βάση τη συνάφεια του ερευνητικού αντικειμένου, 
και ορίζει μια τριμελή επιτροπή ανά κατηγορία αιτήσεων. 
Παράλληλα, η Συνέλευση του Τμήματος ορίζει τα μέλη 
των τριμελών επιτροπών από μέλη ΔΕΠ του Τμήματος 
για να εξετάσουν τις αιτήσεις των ενδιαφερομένων. 

Κάθε τριμελής επιτροπή, που αποτελείται από μέλη 
ΔΕΠ του Τμήματος, εξετάζει τους φακέλους και καλεί του 
υποψήφιους σε συνέντευξη. Στη συνέχεια υποβάλλει στη 
Συνέλευση υπόμνημα, στο οποίο αναγράφονται οι λόγοι 
για τους οποίους κάθε υποψήφιος πρέπει ή δεν πρέπει 
να γίνει δεκτός, καθώς και ο προτεινόμενος επιβλέπων, 
εφόσον αυτός δεν έχει προταθεί από τον υποψήφιο. 

Η Συνέλευση του Τμήματος, αφού λάβει υπόψη τη 
γνώμη του προτεινόμενου επιβλέποντα και το υπόμνη¬ 
μα της επιτροπής, εγκρίνει ή απορρίπτει την αίτηση του 
υποψηφίου. Στην απόφαση της Συνέλευσης ορίζεται: 

- Ο επιβλέπων της διατριβής 

- τα μέλη της τριμελούς συμβουλευτικής επιτροπής, 
που πλαισιώνει και υποστηρίζει την εκπόνηση και τη 
συγγραφή της διατριβής και 

- η γλώσσα συγγραφής της διατριβής (παρ. 3, αρ. 38, 
και παρ. 2, αρ. 39, ν. 4485/2017). 

Τα ονόματα των υποψηφίων διδακτόρων, των επιβλεπό- 
ντων, των μελών της συμβουλευτικής επιτροπής, οι τίτλοι 
των εκπονούμενων διατριβών και σύντομη περίληψη αυ¬ 
τών αναρτώνται στην ιστοσελίδα του Τμήματος στην ελλη¬ 
νική και την αγγλική γλώσσα (παρ. 4, αρ.39, ν. 4485/2017). 

στ) Απαιτούμενα τυπικά προσόντα για την εισαγωγή 
στις Διδακτορικές Σπουδές είναι: 

• Πτυχίο βασικού τίτλου σπουδών ελληνικού ΑΕΙ ή ΤΕΙ 
ή ισότιμου τίτλου με τους απονεμόμενους στην Ελλά¬ 
δα ιδρύματος της αλλοδαπής αναγνωρισμένου από το 
ΔΟΑΤΑΠ με βαθμό τουλάχιστον λίαν καλώς. 

• Δίπλωμα μεταπτυχιακών σπουδών ΑΕΙ της ημεδαπής 
ή αναγνωρισμένου ως ισότιμου της αλλοδαπής ισοδύ¬ 
ναμο με τον τίτλο που απονέμει το Τμήμα (οι εξαιρέσεις 
αντιμετωπίζονται στην παράγραφο 3ζ παρακάτω). 

• Πολύ καλή γνώση της αγγλικής γλώσσας (επιπέδου €1) 
βάσει πιστοποίησης. 

• Εξαιρετική γνώση της γλώσσας στην οποία ο υποψή¬ 
φιος επιθυμεί να συγγράψει την διατριβή του (επιπέδου 
^2) βάσει πιστοποίησης. 


Όλα τα παραπάνω πρέπει να έχουν ολοκληρωθεί μέχρι 
την υποβολή της αίτησης, με εξαίρεση τον μεταπτυχια¬ 
κό τίτλο σπουδών, εφόσον παρουσιαστεί ικανοποιητική 
αναλυτική βαθμολογία και βεβαίωση από το πανεπιστή¬ 
μιο στο οποίο φοιτά ο αϊτών, αναφέρονταςτην προβλε- 
πόμενη ημερομηνία αποφοίτησης από το μεταπτυχιακό 
πρόγραμμα. 

Τα στοιχεία και δικαιολογητικά που πρέπει να περιλαμ¬ 
βάνει η αίτηση είναι τα εξής: 

1. Έντυπη αίτηση (χορηγείται από τη Γραμματεία του 
Τμήματος). 

2. Αναλυτικό βιογραφικό σημείωμα. 

3. Αντίγραφο πτυχίου/ διπλώματος (επικυρωμένο). 

4. Πιστοποιητικό αναλυτικής βαθμολογίας. 

5. Αντίγραφο αναγνωρισμένων μεταπτυχιακών τίτλων 
σπουδών (επικυρωμένο). 

6. Αποδεικτικό γνώσης μιας τουλάχιστον ξένης γλώσσας. 

7. Δύο (2) συστατικές επιστολές. 

8. Αντίγραφα πτυχιακής και μεταπτυχιακής εργασίας 
καθώς και δημοσιεύσεων (αν υπάρχουν). 

9. Ερευνητική πρόταση εκπόνησης διατριβής, σε θέμα 
το οποίο πρέπει να εντάσσεται στα γνωστικά αντικείμενα 
της εκάστοτε προκήρυξης. Η πρόταση (περίπου 3.000 
λέξεις) υποβάλλεται στα ελληνικά (στην περίπτωση αλ¬ 
λοδαπών είναι δυνατή η υποβολή στα αγγλικά). 

Τα στοιχεία (1), (2) και (9) υποβάλλονται υποχρεωτικώς 
και σε ηλεκτρονική μορφή. 

ζ) Κατ'εξαίρεση και σύμφωνα με το νόμο, υποψήφιος 
που δεν είναι κάτοχος μεταπτυχιακού διπλώματος μπο¬ 
ρεί να γίνει δεκτός για εκπόνηση διδακτορικής διατρι¬ 
βής εφόσον πληροί συγκεκριμένες προϋποθέσεις. Για 
τις Διδακτορικές Σπουδές του Τμήματος, ο αϊτών πρέπει 
να εμπίπτει συνδυαστικά στις παρακάτω περιπτώσεις: 

• Να έχει ήδη σοβαρό ερευνητικό έργο σε θέματα πα¬ 
ραπλήσια εκείνου που προτείνεται για τη διατριβή του, 
με αποδεδειγμένη ωριμότητα γνώσεων και ικανότητα 
έρευνας σε αξιόλογο επίπεδο. 

• Να έχει πρότερη ακαδημαϊκή πορεία που θεμελιώνει 
εξαιρετικές προοπτικές ερευνητικού έργου. 

Η εξαίρεση θα πρέπει να τεκμηριώνεται λεπτομερώς 
σε έγγραφη εισήγηση της τριμελούς επιτροπής εξέτασης 
των αιτήσεων. 

η) Στις περιπτώσεις όπου ο υποψήφιος δεν είναι κά¬ 
τοχος μεταπτυχιακού τίτλου σπουδών στην Επικοινω¬ 
νία και τα ΜΜΕ, ανεξαρτήτως αν είναι κάτοχος άλλου 
μεταπτυχιακού τίτλου, η Συνέλευση του Τμήματος μετά 
από εισήγηση της τριμελούς επιτροπής, μπορεί να του 
ζητήσει να εξεταστεί επιτυχώς σε δύο ειδικά γνωστικά 
αντικείμενα για τα οποία θα παρέχεται εξεταστέα ύλη και 
σχετική βιβλιογραφία. Η τριμελής επιτροπή μπορεί επι¬ 
πλέον να συστήσει στον υποψήφιο να παρακολουθήσει 
μεταπτυχιακά ή προπτυχιακά μαθήματα από τα οποία 
θα μπορούσε να αποκομίσει γνώσεις και να βοηθηθεί 
στην πορεία εκπόνησης της διατριβής του. 

θ) Κατά την αξιολόγηση μιας αίτησης, η τριμελής 
επιτροπή ελέγχει τα ανωτέρω τυπικά προσόντα (πα- 




4806 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'342/07.02.2018 


ράγραφος 3στ), καθώς και, όπου συντρέχει λόγος, τις 
προϋποθέσεις της κατ'εξαίρεση αποδοχής υποψηφίων 
(παράγραφος 3ζ), συμβουλεύεται πιθανώς άλλα μέλη 
ΔΕΠ για την παροχή εξειδικευμένης γνώμης και συνυ¬ 
πολογίζει ί) την ακαδημαϊκή πορεία και τους τίτλους του 
υποψηφίου, ίί) τη βαθμολογία του, ίϋ) το πραγματικό του 
υπόβαθρο ως προς τις θεματικές περιοχές του ενδιαφέ¬ 
ροντος του και γενικότερα του πεδίου της Επικοινωνίας 
και των ΜΜΕ, ίν) άλλες επιστημονικές δραστηριότητες, 
ν) τις συστατικές επιστολές, στις οποίες μπορεί να περι¬ 
λαμβάνεται και εκείνη ενός προτεινόμενου επιβλέπο- 
ντος της διατριβής, νί) τη διαφαινόμενη ικανότητα του 
για ερευνητικό έργο, νϋ) την ύπαρξη υποτροφίας από 
έγκριτο ίδρυμα, νίϋ) την εν γένει προσωπικότητα και τα 
κίνητρα του, όπως αυτά προκύπτουν από τα στοιχεία του 
βιογραφικού του σημειώματος και από τη συνέντευξη με 
την τριμελή επιτροπή. Σημαντικό βάρος στην παραπάνω 
αξιολόγηση έχει ενδεχόμενη επιστολή μέλους ΔΕΠ του 
Τμήματος με εκπεφρασμένη πρόθεση να επιβλέψει τη 
διδακτορική διατριβή του υποψηφίου. 

ι) Όσοι κρίνονται από τη Συνέλευση του Τμήματος 
μετά από εισήγηση της τριμελούς επιτροπής ως ικανοί να 
παρακολουθήσουν τις Διδακτορικές Σπουδές, σύμφωνα 
με τα προαναφερθέντα κριτήρια, περιλαμβάνονται σε 
αρχικό κατάλογο «εν δυνάμει» επιτυχόντων. Ο κατάλο¬ 
γος αυτός γνωστοποιείται στη Συνέλευση του Τμήματος. 

ια) Ο αλφαβητικός κατάλογος επιτυχόντων οριστικο- 
ποιείται και εγκρίνεται απότηΣυνέλευσητουΤμήματος 
και αναρτάται στην ιστοσελίδα τουΤμήματος. Μετά την 
επικύρωση της Συνέλευσης, ο υποψήφιος διδάκτορας 
καλείται να εγγράφει στη Γραμματεία του Τμήματος. 
Όλοι οι υποψήφιοι διδάκτορες θα πρέπει να διαθέτουν 
υποχρεωτικά διεύθυνση ηλεκτρονικού ταχυδρομείου 
(θ-ητωίΙ). Με το ηλεκτρονικό ταχυδρομείο θα ενημερώνο¬ 
νται από τη διοίκηση του Τμήματος και τη Γραμματεία για 
τρέχοντα θέματα και από τους διδάσκοντες για θέματα 
που τους αφορούν. Για όλες τις διαδικασίες προθεσμι¬ 
ών (εγγραφές, ετήσιες εκθέσεις, παραδόσεις κ.λπ.), θα 
υπάρχουν δύο προκαθορισμένες υπενθυμίσεις δέκα και 
δύο ημερών μεθ-ιτωίΙ απότη ΓραμματείατουΤμήματος. 

ιβ) Τα μέλη ΔΕΠ πρέπει να εξασφαλίζουν τον απαιτού- 
μενο χρόνο επίβλεψης των υποψηφίων τους. Ο μέγιστος 
αριθμός που κάθε μέλος ΔΕΠ μπορεί να επιβλέπει το 
πολύ ορίζεται στους έξι (6) υποψηφίους διδάκτορες, 
αριθμός ο οποίος υιοθετείται και από τον παρόντα κα¬ 
νονισμό. 

ιγ) Δικαίωμα επίβλεψης διατριβών έχουν: 

• Μέλη ΔΕΠ α' βαθμίδας, αναπληρωτή και επίκουρου 
του οικείου ή άλλου ΑΕΙ. 

• Ερευνητές Α', Β' ή Γ' βαθμίδας ερευνητικών κέντρων 
και ιδρυμάτων (παρ. 1, άρ. 39, ν.4485/2017). 

Μέλη της τριμελούς συμβουλευτικής επιτροπής: 

Μέλος της επιτροπής είναι ο επιβλέπων της διατριβής 
και πρόεδρος της τριμελούς συμβουλευτικής επιτροπής. 
Τα δύο άλλα μέλη μπορεί να είναι: 

• Μέλη ΔΕΠ α' βαθμίδας, αναπληρωτή και επίκουρου 
του οικείου ή άλλου ΑΕΙ,. 


• Καθηγητές αναγνωρισμένων ως ομοταγών ιδρυμάτων 
της αλλοδαπής και κάτοχοι διδακτορικού διπλώματος. 

• Ερευνητές Α', Β' ή Γ' βαθμίδας ερευνητικών κέντρων 
και ιδρυμάτων που έχουν το ίδιο ή συναφές γνωστικό 
αντικείμενο με την υπό κρίση διδακτορική διατριβή. 

ιδ)Το μέλος ΔΕΠ που επιβλέπει μια διατριβή οφείλει να 
θεραπεύει τη γενικότερη θεματική περιοχή, όπως προ¬ 
κύπτει από το ΦΕΚ διορισμού του ή και τις επιστημονικές 
του δημοσιεύσεις, στην οποία θα εκπονήσει τη διατριβή 
του ο υποψήφιος διδάκτωρ, ενώ με την αποδοχή του 
ρόλου του δεσμεύεται να αφιερώσει τον απαραίτητο 
χρόνο και να καταναλώσει την απαιτούμενη ενέργεια 
για την ορθή και επιτυχή καθοδήγηση του τελευταίου. Ο 
χρόνος που αφιερώνει το επιβλέπον μέλος ΔΕΠ προσμε- 
τράται στις ώρες αναγκαίας διδακτικής απασχόλησης, 
όπως προβλέπει ο νόμος. 

ιε) Το τμήμα οφείλει να στηρίζει την ερευνητική προ¬ 
σπάθεια των διδακτορικών φοιτητών και υποψηφίων 
διδακτόρων μέσω της διοργάνωσης σεμιναρίων, στα 
οποία να συμμετέχουν ως ακροατές και ως ομιλητές, της 
δυνατότητας συμμετοχής τους σε ερευνητικά προγράμ¬ 
ματα και διεθνείς συνεργασίες. 

Άρθρο 4 

Παρακολούθηση προόδου υποψηφίου διδάκτορα 

Κατά τη διάρκεια εκπόνησης της διδακτορικής του 
διατριβής, ο υποψήφιος διδάκτορας κάθε έτος, και πριν 
την έναρξη του ακαδημαϊκού έτος (δηλαδή έως τέλος 
Σεπτεμβρίου), παρουσιάζει προφορικά και υποβάλλει 
εγγράφως αναλυτικό υπόμνημα ενώπιον της τριμελούς 
συμβουλευτικής επιτροπής σχετικά με την πρόοδο της 
διδακτορικής διατριβής. Αντίγραφο του υπομνήματος, 
σχόλια του επιβλέποντα και της τριμελούς επιτροπής, 
εκθέσεις προόδου καταχωρούνται στον ατομικό φάκελο 
του υποψηφίου (παρ. 2, άρ.40, ν. 4485/2017). Η τυπο¬ 
ποιημένη έντυπη έκθεση πρέπει να εγκρίνεται και υπο¬ 
γράφεται από το επιβλέπον μέλος ΔΕΠ και τα άλλα δύο 
μέλη της τριμελούς συμβουλευτικής επιτροπής περί της 
συνέχισης εκπόνησης της διατριβής και υποβάλλεται στη 
γραμματεία του τμήματος ΕΜΜΕ. Μετά την κατάθεση 
της έκθεσης της τριμελούς επιτροπής όπου διαπιστώ¬ 
νεται η επιτυχής πορεία του υποψήφιου διδάκτορα, ο 
τελευταίος οφείλει να ανανεώσει την εγγραφή του στη 
Γραμματεία του Τμήματος για το νέο ακαδημαϊκό έτος. 

Η Τριμελής Συμβουλευτική Επιτροπή, σε διάστημα έως 
18 μηνών από τον ορισμό της καταθέτει, σε συνεργασία 
με τον υποψήφιο, έκθεση στη Συνέλευση, στην οποία 
αναγράφεται το οριστικό θέμα της Διδακτορικής Δια¬ 
τριβής, περιγράφεται η μεθοδολογία και η ερευνητική 
προσέγγιση, καθώς και τεκμηριώνεται η πρωτοτυπία 
της Διατριβής. 

Η αλλαγή του θέματος της διδακτορικής διατριβής 
είναι δυνατή εφόσον υπάρχουν σοβαροί λόγοι, όπως π.χ. 
η αντικατάσταση των μελών της συμβουλευτικής επι¬ 
τροπής ή διαπίστωση σοβαρών επιστημονικών προβλη¬ 
μάτων στη διερεύνηση του αρχικού θέματος. Η αλλαγή 
εγκρίνεται μετά από σχετική αίτηση του υποψήφιου στη 
Συνέλευση. Η αίτηση θα πρέπει να προσυπογράφεται 
από την τριμελή συμβουλευτική επιτροπή της διατριβής. 

Σε περίπτωση που η τριμελής επιτροπή διαπιστώσει 
ότι ο υποψήφιος διδάκτορας δεν έχει παρουσιάσει την 
απαιτούμενη πρόοδο μπορεί να μην καταθέσει την έκθε¬ 
ση προόδου και να καλέσει τον υποψήφιο διδάκτορα να 
επανεξεταστεί εντός εξαμήνου, γνωστοποιώντας παράλ¬ 
ληλα την απόφαση της στη Συνέλευση του Τμήματος. 
Σε περίπτωση που η τριμελής συμβουλευτική επιτροπή 
διαπιστώσει ότι ο υποψήφιος διδάκτορας και πάλι δεν 
έχει παρουσιάσει την απαιτούμενη πρόοδο τότε ο υπο¬ 
ψήφιος διδάκτορας τίθεται σε διαδικασία διαγραφής, 
κατά το άρθρο 6 του παρόντος κανονισμού. 

Μετά από αίτησή του στην τριμελή συμβουλευτική 
επιτροπή και απόφαση της Συνέλευσης και για σοβαρούς 
λόγους (στράτευσης, οικογενειακούς, υγείας, κ.λπ.), ο 
υποψήφιος διδάκτωρ μπορεί να ζητήσει την αναστολή 
εκπόνησης της διδακτορικής διατριβής του για ένα ή δύο 
πλήρη ακαδημαϊκά εξάμηνα. Κατά τη διάρκεια της ανα¬ 
στολής δεν συμμετέχει στις εκπαιδευτικές διαδικασίες 
των Διδακτορικών Σπουδών κι εν γένει αναστέλλεται η 
φοιτητική του ιδιότητα. Στην αίτηση πρέπει να αναφέ- 
ρονται τα εξάμηνα για τα οποία αιτείται η αναστολή, οι 
λόγοι αναστολής τεκμηριωμένοι με τα ανάλογα δικαι- 
ολογητικά, ενώ πρέπει να εγκρίνεται από την τριμελή 
συμβουλευτική επιτροπή. Η διάρκεια αναστολής δεν 
συνυπολογίζεται στο συνολικό χρόνο εκπόνησης διδα¬ 
κτορικής διατριβής. 

Άρθρο 5 

Διαδικασία διαγραφής από τις Διδακτορικές 

Σπουδές 

Σε περίπτωση μη ολοκλήρωσης ή απόρριψης της 
πρότασης διδακτορικής διατριβής ή της διδακτορικής 
διατριβής στο προβλεπόμενο χρονικό διάστημα ή σε 
περίπτωση έλλειψης της απαιτούμενης προόδου κατά 
τη διάρκεια ενός έτους, σύμφωνα με την έκθεση του 
επιβλέποντος μέλους ΔΕΠ, ο διδακτορικός φοιτητής ή 
υποψήφιος διδάκτορας διαγράφεται, εκτός αν υποβάλει 
αίτηση εξαίρεσης από τη διαδικασία διαγραφής. Κάθε 
αίτηση εξαίρεσης εξετάζεται κατά περίπτωση από τη Συ¬ 
νέλευση του Τμήματος μετά από πρόταση της τριμελούς 
συμβουλευτικής επιτροπής, η οποία διαμορφώνεται σε 
συνεννόηση με το επιβλέπον μέλος ΔΕΠ και τα άλλα 
δύο μέλη της τριμελούς συμβουλευτικής επιτροπής. Η 
σχετική απόφαση λαμβάνεται σύμφωνα με τα παρακά¬ 
τω κριτήρια στα οποία πρέπει να αναφέρονται τόσο οι 
σχετικές αιτήσεις των υποψηφίων διδακτόρων, όσο και 
οι προτάσεις της αντίστοιχης τριμελούς συμβουλευτικής 
επιτροπής: 

• Αιτιολόγηση και τεκμηρίωση της παρέκκλισης από 
τον προκαθορισμένο χρονικό προγραμματισμό. 

• Πορεία του φοιτητή μέχρι τη δεδομένη χρονική στιγμή. 

• Προοπτική και συγκεκριμένα μέτρα για την επιτυχή 
ολοκλήρωση της διδακτορικής διατριβής σύμφωνα με 
νέο προτεινόμενο χρονοδιάγραμμα. 

Άρθρο 6 

Υποστήριξη διδακτορικής διατριβής 

α) Η κατάθεση της διδακτορικής διατριβής πραγματο¬ 
ποιείται το νωρίτερο στο τέλος του έκτου εξαμήνου και 
το αργότερο έως το τέλος του δωδεκάτου εξαμήνου από 
την εισαγωγή στις Διδακτορικές Σπουδές. 


β) Οι διδακτορικές διατριβές θα έχουν έκταση περίπου 
90.000 λέξεις. Οι Οδηγίες Συγγραφής Διδακτορικής δια¬ 
τριβής θα είναι διαθέσιμες από τη Γραμματεία του Τμή- 
ματος. Σε εξαιρετικές περιπτώσεις μπορεί να επιτραπεί 
η εκπόνηση διδακτορικής έρευνας που έχει ως τελικό 
αποτέλεσμα την κατάθεση κείμενου σε συνδυασμό με 
την παραγωγή άλλου είδους πρωτοτύπου έργου (π.χ., 
οπτικοακουστικού ή και προγραμματιστικού). Σε αυτήν 
την περίπτωση, η τελική μορφή του παραδοτέου κει¬ 
μένου της διδακτορικής διατριβής πρέπει να περιέχει 
κείμενο έκτασης τουλάχιστον 50.000 λέξεων, στο οποίο 
και θα υποστηρίζεται θεωρητικά το έργο, με έμφαση 
στην πρωτότυπη συμβολή του έργου στην επιστημονική 
γνώση. Για να εγκριθεί το αίτημα απαιτείται η απόφαση 
της Συνέλευσης του Τμήματος. 

γ) Ο υποψήφιος διδάκτορας υποβάλλει αίτηση για δη¬ 
μόσια υποστήριξη και αξιολόγηση της διατριβής. 

• Η τριμελής συμβουλευτική επιτροπή δέχεται ή απορ¬ 
ρίπτει αίτηση του υποψηφίου. 

■ Σε περίπτωση αρνητικής εισήγησης της τριμελούς 
συμβουλευτικής επιτροπής, ο υποψήφιος διδάκτωρ έχει 
δικαίωμα να επανέλθει άπαξ με νέα διατριβή το αργό¬ 
τερο σε έξι μήνες. 

• Εάν η τριμελής συμβουλευτική επιτροπή αποδεχθεί 
την αίτηση, συντάσσει αναλυτική εισηγητική έκθεση, την 
υποβάλλει στη Γραμματεία και τη Συνέλευση του Τμή¬ 
ματος. Παράλληλα, η τριμελής συμβουλευτική επιτροπή 
ζητά τον ορισμό της επταμελούς εξεταστικής επιτροπής 
για την κρίση της διατριβής. Η επταμελής εξεταστική 
επιτροπή αποτελείται από τον επιβλέποντα, τα μέλη της 
τριμελούς συμβουλευτικής επιτροπής και τέσσερα (4) 
επιπλέον μέλη που είναι: 

- ο μέλη ΔΕΠ α'βαθμίδας, αναπληρωτή και επίκουρου 
του οικείου ή άλλου ΑΕΙ, 

- ο καθηγητές αναγνωρισμένων ως ομοταγών ιδρυ¬ 
μάτων της αλλοδαπής και κάτοχοι διδακτορικού διπλώ¬ 
ματος, 

- ο ερευνητές Α', Β' ή Γ' βαθμίδας ερευνητικών κέντρων 
και ιδρυμάτων 

και που έχουν το ίδιο ή συναφές γνωστικό αντικείμενο 
με την υπό κρίση διδακτορική διατριβή. 

Το περιεχόμενο ή και ο τίτλος της διατριβής μπορεί 
να έχει παρεκκλίσεις από την πρόταση διδακτορικής 
διατριβής αλλά πρέπει να αντιστοιχεί σε ανάλογης επι¬ 
στημονικής σημασίας και έκτασης έργο. 

δ) Ο υποψήφιος διδάκτορας υποστηρίζει τη διδακτο¬ 
ρική του διατριβή σε καθορισμένη ημερομηνία ενώπιον 
της επταμελούς εξεταστικής επιτροπής σε ανοικτή ακρό¬ 
αση. Προηγουμένως, θα πρέπει να έχει συνεννοηθεί με 
τα μέλη της εξεταστικής επιτροπής και να έχει διανείμει 
τα σχετικά αντίτυπα τουλάχιστον πέντε εβδομάδες πριν 
την ημερομηνία υποστήριξης. Η υποστήριξη είναι δημό¬ 
σια και δεν μπορεί να πραγματοποιηθεί αν δεν έχει ανα¬ 
κοινωθεί τουλάχιστον δέκα ημέρες πριν στην ιστοσελίδα 
του Τμήματος. Επίσης, προϋποθέτει τη φυσική παρουσία 
των τεσσάρων (4) τουλάχιστον μελών της εξεταστικής 
επιτροπής, ενώ τα λοιπά μέλη μπορούν να συμμετέχουν 
με τηλεδιάσκεψη. 

Κατά τη δημόσια υποστήριξη, το ακροατήριο, εκτός 
της επιτροπής, δεν συμμετέχει με ερωτήσεις ή εκφορά 
κρίσεων. Κατά τη διάρκεια συνεδρίασης της επιτροπής 
μετά την παρουσίαση της διατριβής και τη διαδικασία 
των ερωταποκρίσεων, το ακροατήριο αποχωρεί. Μετά 
την υποστήριξη, η εξεταστική επιτροπή συνεδριάζει χω¬ 
ρίς παρουσία τρίτων. Κρίνει την εργασία ως προς την 
ποιότητα, την πληρότητα, των πρωτότυπη σκέψη και τη 
συμβολή στην επιστήμη. Η απόφαση της εξεταστικής 
επιτροπής απαιτεί πλειοψηφία πέντε (5) τουλάχιστον 
μελών της (άρ. 41, ν. 4485/2017). 

ε) Η εισήγηση της επταμελούς εξεταστικής επιτροπής 
κατατίθεται στη γραμματεία και επικυρώνεται από τη 
Συνέλευση του Τμήματος. Η επταμελής εξεταστική επι¬ 
τροπή μπορεί να ζητήσει από τον υποψήφιο διδάκτορα 
ελάσσονες αλλαγές, οι οποίες θα πρέπει να κατατεθούν 
στην τριμελή συμβουλευτική επιτροπή εντός δύο (2) 
μηνών ή σε μείζονες αλλαγές οι οποίες θα πρέπει να κα¬ 
τατεθούν στην τριμελή συμβουλευτική επιτροπή εντός 
έξι (6) μηνών. Σε περίπτωση αρνητικής εισήγησης, ο υπο¬ 
ψήφιος διδάκτορας έχει δικαίωμα να επανέλθει άπαξ σε 
διάστημα που καθορίζει η εξεταστική επιτροπή, το οποίο 
δεν πρέπει να υπερβαίνει το ένα έτος. 

στ) Οι εισηγήσεις τόσο της τριμελούς συμβουλευ¬ 
τικής επιτροπής όσο και της επταμελούς εξεταστικής 
επιτροπής αναφέρονται, μεταξύ άλλων, αναλυτικά στο 
περιεχόμενο της διατριβής, στην πρωτοτυπία της, στην 
ολοκληρωμένη προσέγγιση του θέματος, καθώς και σε 
κάθε δημοσίευση του υποψηφίου διδάκτορα, αποτιμώ- 
ντας τη σχετικότητα της με τη διατριβή, την ποιότητα και 
τη σημασία του περιεχομένου της, το κύρος και τη φήμη 
του περιοδικού ή του συνεδρίου που δημοσιεύτηκε. Για 
την ολοκλήρωση της διδακτορικής διατριβής, απαιτείται 
τουλάχιστον μία δημοσίευση (που καθορίζεται από τη 
φύση του θέματος και την αντίληψη του επιβλέποντος 
μέλους ΔΕΠ ως προς την ολοκλήρωση της) με τα εξής 
χαρακτηριστικά: 

• Ο υποψήφιος διδάκτορας είναι ο βασικός συγγραφέ¬ 
ας, όπως τεκμηριώνεται από τη σειρά των συγγραφέων 
ή/και από σχετική έκθεση του επιβλέποντος μέλους ΔΕΠ. 

•Το περιεχόμενο σχετίζεται άμεσα με τη διατριβή. 

•Το περιεχόμενο χαρακτηρίζεται από πρωτοτυπία και 
συνιστά σημαντική επιστημονική συνεισφορά. 

ζ) Πριν την υποβολή της αίτησης ορκωμοσίας για την 
αναγόρευσή του σε διδάκτορα, ο υποψήφιος που ολο¬ 
κλήρωσε όλες τις δοκιμασίες εκπόνησης της διδακτορι¬ 
κής διατριβής οφείλει σύμφωνα με ομόφωνη απόφαση 
της Συγκλήτου να καταθέσει τη διδακτορική του διατρι¬ 
βή στην πλατφόρμα «Πέργαμος» η οποία αποτελεί το 
Ιδρυματικό Ψηφιακό Αποθετήριοτου ΕΚΠΑ.Τις Οδηγίες 
μπορεί να τις παραλαμβάνει από τη Γραμματεία ή την 
ιστοσελίδα του Τμήματος. 

Στο εσώφυλλο κάθε κατατιθέμενης και εγκρινόμε- 
νης διδακτορικής διατριβής του Τμήματος, θα μνημο¬ 
νεύεται, σε εμφανές σημείο, η σύνθεση της τριμελούς 
συμβουλευτικής επιτροπής, καθώς και της επταμελούς 
εξεταστικής επιτροπής της διατριβής. Σε περίπτωση 
αφυπηρέτησης επιβλέποντος ή μελών της τριμελούς 


συμβουλευτικής επιτροπής να αναφέρεται η αρχική σύν¬ 
θεση της επιτροπής πριν από την αντικατάσταση τους 
και στη συνέχεια να μνημονεύεται η αντικατάσταση του 
επιβλέποντος ή των μελών της τριμελούς και να αναφέ- 
ρεται η σύνθεση της επταμελούς εξεταστικής επιτροπής. 
Για παράδειγμα: 

ΥΤριμελής συμβουλευτική επιτροπή/* 

/Επιβλέπων: Καθηγητής X/ 

/Μέλη:./ 

*/Επταμελής εξεταστική επιτροπή/* 

/Επιβλέπων: Αντικατάσταση του καθηγητή X από τον 
καθηγητή Ψ με βάση την απόφαση της Συνέλευσης 
του Τμήματος... (συνεδρίαση...), σύμφωνα με παρ. 3, 
άρθρο 39, ν.4485/2017./ 

/Μέλη:./ 

η) Αν σε οποιοδήποτε στάδιο της εκπόνησης της δι¬ 
ατριβής, ή ακόμα και μετά την έγκριση της και την ανα¬ 
γόρευση του υποψηφίου ως διδάκτορα, διαπιστωθεί 
φαινόμενο αντιγραφής (λογοκλοπής), κατά περίπτωση 
γίνεται ανάκληση του διδακτορικού διπλώματος. Η από¬ 
φαση αυτή λαμβάνεται από τη Συνέλευση του Τμήματος. 

θ) Η έρευνα, που πραγματοποιείται στο πλαίσιο της 
διδακτορικής διατριβής, αποβλέπει πρωτίστως στην εκ¬ 
παίδευση του υποψήφιου διδάκτορα και στην απόκτηση 
ερευνητικής εμπειρίας που απαιτείται για την απονομή 
του διδακτορικού τίτλου, καθώς και για την περαιτέρω 
σταδιοδρομία του. 

Η εκπόνηση διδακτορικής διατριβής, λόγω της φύ¬ 
σης της, μπορεί να εντάσσεται σε συνεχόμενες και πολ¬ 
λές φορές μακροχρόνιες έρευνες που διεξάγονται από 
ερευνητικές μονάδες και επιστημονικούς υπευθύνους σε 
συγκεκριμένο τομέα της επιστήμης, συχνά στο πλαίσιο 
ερευνητικών προγραμμάτων. 

Ο συγγραφέας της διδακτορικής διατριβής είναι ο 
δικαιούχος του περιουσιακού και ηθικού δικαιώματος 
πνευματικής ιδιοκτησίας, του περιεχομένου της διατρι¬ 
βής του, σύμφωνα με το ν. 2121/1993, όπως ισχύει. 

Τα δικαιώματα βιομηχανικής ιδιοκτησίας (π.χ. εφευ¬ 
ρέσεις), που ενδεχομένως προκύψουν από τα αποτελέ¬ 
σματα της έρευνας της διδακτορικής διατριβής, ανήκουν 
τόσο στον διδάκτορα όσο και στον επιβλέποντα καθηγη¬ 
τή ή και σε άλλους ερευνητές που μετέχουν στην ερευνη¬ 
τική ομάδα, σύμφωνα με την ισχύουσα νομοθεσία. Δικαι¬ 
ώματα διανοητικής ιδιοκτησίας που προκύπτουν μετά 
το πέρας της Δ.Δ. λόγω της συνέχισης της αντίστοιχης 
έρευνας στο εργαστήριο ανήκουν αποκλειστικά στον 
επιστημονικό υπεύθυνο αυτής της φάσης της έρευνας ή 
και σε άλλους ερευνητές. Για τα θέματα αυτά μπορεί να 
υπογράφει σύμβαση μεταξύ των μερών σε οποιοδήποτε 
στάδιο της έρευνας. Εν γένει, τα πνευματικά δικαιώματα 
των διατριβών που έχουν γίνει αποδεκτές ανήκουν από 
κοινού και εξ ίσου στον διδάκτορα και στο Τμήμα. Στο 
πλαίσιο αυτό, τεκμαίρεται ότι ο διδάκτορας συμφωνεί 
στη δημοσίευση της διατριβής, σε έντυπη ή ηλεκτρονική 
μορφή, από το Τμήμα, εκτός εάν καταθέσει ρητή σχετική 
αρνητική δήλωση στη Γραμματεία του Τμήματος, πριν 
από την αναγόρευση του ως υποψήφιου διδάκτορα. 

Άρθρο 7 

Χορήγηση διδακτορικού διπλώματος 

Μετά την επιτυχή υποστήριξη της διδακτορικής δια¬ 
τριβής χορηγείται διδακτορικό δίπλωμα στην «Επικοι¬ 
νωνία και τα Μέσα Μαζικής Ενημέρωσης». 

Άρθρο 8 

Μεταβολές παραμέτρων εκπόνησης 

διδακτορικής διατριβής 

Αλλαγές στο θέμα της διδακτορικής διατριβής, στη 
σύνθεση της τριμελούς συμβουλευτικής επιτροπής, στο 
επιβλέπον μέλος ΔΕΠ ή σε κάποια άλλη παράμετρο των 
Διδακτορικών Σπουδών μπορούν να γίνουν κατ' εξαίρε¬ 
ση κατά τη διάρκεια εκπόνησης της διατριβής εφόσον 
κρίνονται απαραίτητες. 

α) Η αλλαγή του θέματος της διδακτορικής διατριβής 
μπορεί να γίνει με γραπτή αιτιολογημένη σχετική εισή¬ 
γηση της τριμελούς συμβουλευτικής επιτροπής προς τη 
Συνέλευση του Τμήματος. Στην εισήγηση περιγράφονται 
και τεκμηριώνονται οι προτεινόμενες αλλαγές. Η Συνέ¬ 
λευση του Τμήματος εγκρίνει ή απορρίπτει την αλλαγή. 

β) Ο/η επιβλέπων καθηγητής ή μέλος της επιτροπής, 
μπορεί να παραιτηθεί με γραπτή, επαρκώς αιτιολογη¬ 
μένη πρόταση και κατόπιν αποδοχής από τη Συνέλευση 
του Τμήματος. 

γ) Σε περίπτωση συνταξιοδότησης μελών της τρι¬ 
μελούς συμβουλευτικής επιτροπής, η Συνέλευση του 
Τμήματος, με απόφαση της, τα αντικαθιστά με ισάριθμα 
μέλη. Το ίδιο ισχύει και για ομότιμους καθηγητές που 
είναι μέλη τριμελούς συμβουλευτικής επιτροπής. 

δ) Αν για οποιονδήποτε λόγο ο επιβλέπων εκλείψει ή 
διαπιστωμένα αδυνατεί να τελέσει χρέη επιβλέποντος 
για μεγάλο χρονικό διάστημα, η Συνέλευση του Τμή¬ 
ματος, εκτιμώντας τις περιστάσεις, αναθέτει σε άλλο 
μέλος ΔΕΠ την επίβλεψη, σύμφωνα με όσα ορίζονται 
στο ν.4485/2017, ύστερα από αίτηση του υποψήφιου 
διδάκτορα και γνώμη του προτεινόμενου επιβλέποντος, 
διαφορετικά σε ένα από τα άλλα δύο (2) μέλη της τριμε¬ 
λούς συμβουλευτικής επιτροπής, ακόμη και καθ'υπέρβα- 
ση του μέγιστου αριθμού υποψήφιων διδακτόρων που 
μπορεί να επιβλέπεται από κάθε επιβλέποντα, σύμφωνα 
με όσα ορίζονται στον Κανονισμό Διδακτορικών Σπου¬ 
δών. Αν ο αρχικός επιβλέπων μετακινηθεί σε άλλο Α.Ε.Ι. 
ή Τμήμα Α.Ε.Ε συνεχίζει να τελεί χρέη επιβλέποντος των 
διδακτορικών διατριβών που έχει αναλάβει, και ο τίτλος 
απονέμεται από το Τμήμα ΕΜΜΕ, όπου και ξεκίνησε η 
εκπόνηση της διατριβής. Σε διαφορετική περίπτωση η 
Συνέλευση αποφασίζει την αλλαγή του επιβλέποντος με 
άλλο μέλος ΔΕΠ κατά προτίμηση μέλος της τριμελούς 
συμβουλευτικής επιτροπής. 

Άρθρο 9 

Εκπόνηση διδακτορικών διατριβών 

με συνεπίβλέψη 

Στο Τμήμα ΕΜΜΕ μπορούν να εκπονούνται διδα¬ 
κτορικές διατριβές και να απονέμονται διδακτορικοί 
τίτλοι από κοινού συνεργαζόμενα ερευνητικά κέντρα 
και ινστιτούτα της ημεδαπής σύμφωνα με την κείμενη 
νομοθεσία. Τη διοικητική ευθύνη αναλαμβάνει ένα από 


τα συνεργαζόμενα ιδρύματα, ορίζεται ένας επιβλέπων 
από κάθε συνεργαζόμενο ίδρυμα/φορέα και η εκπόνηση 
της διατριβής διαρκεί τουλάχιστον τρία (3) έτη από τον 
ορισμό των επιβλεπόντων μελών ΔΕΠ/ερευνητών. 

Τα σχετικά με τη διαδικασία εκπόνησης της διατριβής, 
από την επιλογή του υποψηφίου διδάκτορα έως και την 
απονομή διδακτορικού τίτλου, η χορήγηση ενιαίου ή χω¬ 
ριστού τίτλου σε περίπτωση συνεργασίας μεταξύ ιδρυ¬ 
μάτων, προβλέπονται στο οικείο ΕΠΣ που καταρτίζεται 
από το Τμήμα ΕΜΜΕ και τα συνεργαζόμενα Τμήματα/ 
φορείς και εγκρίνεται από την οικεία Σύγκλητο και τα 
συλλογικά όργανα διοίκησης των ερευνητικών κέντρων 
(παρ. 3, άρ. 43, ν.4485/2017). 

Επίσης μπορούν να εκπονούνται διδακτορικές δια¬ 
τριβές με συνεπίβλεψη με αναγνωρισμένα ως ομοταγή 
ιδρύματα ή ερευνητικά κέντρα του ινστιτούτα της αλλο¬ 
δαπής. Κάθε σχετικό θέμα θα οριστικοποιηθεί μετά την 
έκδοση αναμενόμενης υπουργικής. 

Άρθρο 10 

Μεταβατικές διατάξεις 

α) Οι φοιτητές που εγγράφηκαν για διδακτορική δια¬ 
τριβή μέχρι και το ακαδημαϊκό έτος 2013-14 οφείλουν 
να καταθέσουν τη διδακτορική διατριβή τους μέχρι 
31/12/2019. Σε περίπτωση υπέρβασης του μέγιστου 
χρόνου φοίτησης ο/η φοιτητής/τρια διαγράφεται υπο¬ 
χρεωτικά με απόφαση της Συνέλευσης του Τμήματος. 

β) Οι φοιτητές που εγγράφηκαν για διδακτορική δι¬ 
ατριβή μέχρι το ακαδημαϊκό έτος 2014-15 οφείλουν 
να καταθέσουν τη διδακτορική διατριβή τους μέχρι 
31/12/2020. Σε περίπτωση υπέρβασης του μέγιστου 
χρόνου φοίτησης ο/η φοιτητής/τρια διαγράφεται υπο¬ 
χρεωτικά με απόφαση της Συνέλευσης του Τμήματος. 

γ) Οι φοιτητές που εγγράφηκαν για διδακτορική δι¬ 
ατριβή μέχρι το ακαδημαϊκό έτος 2015-16 οφείλουν 
να καταθέσουν τη διδακτορική διατριβή τους μέχρι 
31/12/2021. Σε περίπτωση υπέρβασης του μέγιστου 
χρόνου φοίτησης ο/η φοιτητής/τρια διαγράφεται υπο¬ 
χρεωτικά με απόφαση της Συνέλευσης του Τμήματος. 

δ) Ο παρών κανονισμός ισχύει για όλους τους υπο¬ 
ψήφιους διδάκτορες, όπως και οι διατάξεις του ν. 4485/ 
2017, εφόσον δεν έχει οριστεί, κατάτην έναρξη ισχύοςτου 
ν.4485/17, η επταμελής εξεταστική επιτροπή (παρ. 5, άρ¬ 
θρο 85, ν.4485/2017). 

ε) Θέματα που δεν προβλέπονται στον παρόντα κα¬ 
νονισμό επιλύονται από τη Συνέλευση μετά από αίτημα 
των ενδιαφερομένων. 

Άρθρο 11 

Υφιστάμενος κανονισμός 

Με την έγκριση και δημοσίευση σε ΦΕΚ του παρόντος 
κανονισμού Διδακτορικών Σπουδών καταργείται ο έως 
τώρα ισχύων κανονισμός του προγράμματος διδακτο¬ 
ρικών σπουδών του τμήματος ΕΜΜΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Ο Πρύτανης 

ΜΕΛΕΤΙΟΣ-ΑΘΑΝΑΣΙΟΣ ΔΗΜΟΠΟΥΑΟΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 



























